ประจำเดือนมาแล้วกินยาคุมแผงแรก 3เม็ดแรกของแผงแล้วหลั่งใน มีสิทธิ์​ท้องมั้ยคะ
สวัสดีค่ะ ยาคุมกำเนิดแบบแผงรายเดือนคือการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นถ้ากินภายในช่วงที่มีประจำเดือนนั้น สามารถมีเพศสัมพันธ์ได้เลย ไม่ต้องรอ 7 วัน โอกาสตั้งครรภ์มีน้อยกว่า 1% ตามประสิทธิภาพของยาค่ะ